Francis Cabrel

**Francis Cabrel** (nom complèt: **Francis Christian Cabrel**; Agen, 23 de novémer de 1953) ei un cantaire, compositor, autor occitan e francés, d'origina friolana per sos parents. 

En 1983, escriguèt ua cançon titolada "Los chivalièrs catars", en omenatge a sa cultura occitana. En 2010 participa a "Giors", un tròç en occitan (en nissart) sus un album deu Corou de Berra. En 2015, sa cançon "In extremis" evòca la diglossia pr'amor de la pression sociala, òm compren que parla de segur de l'occitan, vist que la cançon s'acaba per una version shebitejada deu "Se canta". En 2020, canta un còp mès en occitan en particular suu títou "Rockstars du Moyen Âge" (cançon sortida en *single* fin 2021), dambe la part en francés revirada en occitan.

Ei tanben vicepresident de l'associacion Votz del Sud. Hèra cançons interpretadas per **Francis Cabrel** son devengudas classicas de la cançon francesa ("Je l'aime à mourir", "L'encre de tes yeux", "Petite Marie", "Encore et encore", "Je t'aimais, je t'aime, je t'aimerai", "La corrida", "C'est écrit", "Il faudra leur dire"...) e eston reviradas en d'autas lengas.

Fin 1998, lo *boys band* francés Alliage a représ sa cançon "Je l'aime à mourir". 

Fin 2007, lo cantaire francés Johnny Hallyday a représ sa cançon "Sarbacane".

Fin 2011, la cantaira colombiana Shakira enregistrèc sus l'empont una version bilingüa espanhòla-francesa de "Je l'aime a mourir". Aquesta version a conegut un brave resson capvath mantuns païses en 2012. 

Lo divendres 13 d'octobre de 2023, Francis Cabrel publica sus un 45 torns "Un morceau de Sicre", una cançon omenatge a la ciutat Mondina mas qu'es tanben un virat d'uèlh a Claudi Sicre.

Lo 18 de setembre de 2025, presenta lo clip d'una cançon titolada "Un gramme de terre", cançon en francés mas mesclada ambe las lengas minorizadas de l’estat francés, l’occitan, lo basc, lo breton, lo catalan, lo còrs, l’alsacian e lo creòl martiniqués. Dins aquesta cançon, l’occitan i es representat per la Provençala Liza e pel Gascon Primaël Montgauzi. 

## Discografia

### Participacions
#### Interprèt
* 1985: *SOS Éthiopie* dab lo collectiu Chanteurs sans frontières.
* 1992: *Quand j'aime une fois, j'aime pour toujours* de Richard Desjardins sus l'album *Urgence, 27 artistes contre le sida*.
* 1992: *Les Passantes* sus l'album collectiu *[[Chantons Brassens]]*.
* Dempuish 1992: participacions aus espectacles deus Enfoirés.
* Dempuish 1993: participacions aus albums e concèrts ende l'associacion Sol En Si.
* 1996: *Sarbacane* sus l'album *Merci d'être venus* de Jean-Jacques Milteau.
* 1997: *Tandem* dab Vanessa Paradis sus l'album *Le Zénith des Enfoirés*.
* 1997: *Yo vengo a ofrecer mi corazón* dab Mercedes Sosa sus son album Algo más de amor e sus *The Best of Mercedes Sosa* (Polygram, 1997).
* 2000: *Petite Angèle* de Daniel Balavoine sus l'album collectiu *Hommages...*
* 2002: *La Complainte de la butte* dab Patrick Bruel sus l'album *[[Entre deux]]*.
* 2004: *Des nuits trop longues* dab Michael Jones sus l'album *Prises et Reprises*.
* 2006: *Gardien de nuit* dens lo conte musicau *Le Soldat Rose* de Louis Chedid e Pierre-Dominique Burgaud.
* 2006: *Le Loir-et-Cher* dab Michel Delpech sus l'album *[[Michel Delpech &...]]*
* 2008: *Pas question d'aventure* dab Claude Dubois sus l'album *Duos Dubois*
* 2008: *Giors* dab lo Corou de Berra sus l'album *10*
* 2011: *Les filles à quoi ça sert ?* dab Jean-Jacques Goldman, Alain Souchon e Bénabar, per la musica deu filme *Titeuf le film*
* 2011: *Tout reste à faire* dab Souad Massi sus l'album *O Houria*

## Reviradas
Lo medish **Francis Cabrel** hesot un discs de las soas cantas en espanhòu, *Algo más de amor*, dab « Vengo a entregarte mi corazón » en duo dab Mercedes Sosa. Duas cantas, *La quiero a morir* (adaptacion de *Je l'aime à mourir*) e *Si algún día la ves* (*Si tu la croises un jour*), son cantadas per frem d'artistas : Marc Anthony, Shakira, Jarabe de Palo, Lajhos, Manuel Garcia... 

Cantèt tanben autes cançons en arab damb Souad Massi, en còrs damb Petru Guelfucci, en occitan damb lo Còro de Bèrra.

Jarabe de Palo hesot tanben ua version en italian de *La quiero a morir*, dab Francesco Renga.

Los cantaires canadians Roch Voisine e Jonas cantan *Until Death Do Us Part*, adaptacion en anglés de *Je l'aime à mourir*.

La cantaira chèca Lenka Filipová hesot versions en chèc de duas cantas de Francis Cabrel (*Zamilovaná*, adaptacion de *Je l'aime à mourir*; *Přestaň si hrát na trápení* adaptacion de *Une star à sa façon*).

Lo cantaire alemand Felix Meyer hesot ua version, en alemand de la canta *La corrida* (*Die Corrida*, en l'album *Von Engeln und Schweinen*).

## Referéncias